Farma Modrostrešia

Farma je hlavným zdrojom a dodávateľom potravín, vlny a ľanu mesta Modrostrešie, ktoré farmu spravuje. Vstup je neobmedzený, pokiaľ nie sú vyhlásené nejaké konkrétne obmedzenia a zákazy vstupov. Avšak, aj tu platia pravidlá, za ktoré sa môžu dostať návštevníci do problému. Nie je tolerovaný vandalismus, krádeže a iné zločiny proti zákonom a taktiež je vstupovať na polia a zakázané pristupovať zvieratám bez dovolenia.

## Poloha

Farma sa nachádza pred hradbami Modrostrešia. Pri príchode do mesta sa musí prejsť palisádami a po ceste po ľavici sa nachádza farma a aj vstup na ňu, až skoro po bránu do samotného mesta.

Pri hlavnom vstupe na farmu sú po oboch stranách dve polia so zeleninou. Na konci tejto cesty sa nachádza rázcestie, ktoré vedie do kruhu, kde sa cesty zase spojujú.

Pri tomto rázcestí sa nachádza pomník, kde sú vypísané mená všetkých, ktorí zomreli alebo sú nezvestní po útokoch na Starú farmu. Po ľavej strane sa nachádza stodola, kde sú ustajnené skoro všetky zvieratá farmy - hovädzí dobytok, ošípané a kone farmy. Dokonca sú tu ustajnené aj kone a iné zvieratá, ktoré slúžia na dopravu.

Ďalej sa dá dostať až k domu farmy, kde majú prístup dôveryhodní členovia farmy kde sa nachádza sklad a liehovar, pričom po ceste k domu sa po ľavici nachádza pole s ľanom. Pred domom sa ešte nachádza miesto na sedenie.

Tu však cesta nekončí a pokračuje okolo pola s ľanom. Vedľa domu sa nachádza jablkový sad a nakoniec ohrada s ovcami a kurník pre sliepky.

## Pracovná sila

Na farme sa nachádzajú výhradne ľudia, ale aj dvaja trpaslíci, ktorí výrábajú alkohol a o staranie sa o baranov. Obyvatelia farmy sa tu rozdeľujú na dve časti - na farmárov a na stráž. Farmárov je tu valná väčšina a stráž sa hlavne stará o poriadok na farme a o prípadných zlodejov alebo vandalom. Nad nimi všetkými je správca farmy, ktorý spravuje farmy, stará sa o dodávky, stará sa o pracantov a výplaty a podobné úkony, ktoré má v kompetencii.

## História

Ešte pred farmou, ktorá sa nachádza pred hradbami Modrostrešia, existovala prvá farma. Táto farma sa nachádzala tam, kde sa momentálne nachádzajú lesy Mythie.

Táto farma bola vystavená členmi rodu Galahad, ktorí sa aj stali správcami farmy. Farma bola naozaj veľká a dokonca sa na nej nachádzali aj domy, v ktorých boli ubytovaní členovia rodu a ostatní farmári.

Ako však už samotná lokácia napovedá, udržovať farmu, ktorá vlastne bola izolovaná od mesta, nebolo jednoduché. Preto sa najala aj stráž farmy, ktorá patrila čisto pod farmou. Farma bola pod útokmi banditov, vlkmi a dokonca aj Pohromy.

Po niekoľkých útokoch zomrelo alebo sa záhadne stratilo niekoľko členov rodu Galahad a medzi mŕtvy bol aj zakladateľ a správca farmy Gabriel Galahad. Správcom sa stala jeho snúbenica Gina Silverfox, ktorá sa snažila udržovať farmu bezpečnú a starala sa, aby dodávky potravín do mesta boli, čo najviac pravideľné. Nanešťastie, útoky boli čoraz častejšie a pri jednom z nich správkyňa zmizla a od tej doby ju už nikto nevidel.

Jej nástupcom sa stal mladý farmár Aaron Crawford a jeho zástupcom Talia Silverfoxová, ktorá bola nevlastná sestra nezvestnej správkyne. Správca sa staral najmä o ľudí a dodávky a zástupkyňa o ochranu a bezpečie farmy. Plánovali vystavať nejaké opevnenie, ale Pohroma ich predbehla. Vtedy prišiel veľký útok, kedy skoro skoro všetci utiekli do mesta, zatiaľ čo sa správca a zástupca a ostatní farmári, ktorí tam ostali, rozhodli zachrániť zvieratá a zase im zachránil život rýchly zásah milície, pretože pri úteku mali Pohromu doslova za pätami.

Pohroma farmu zničila a ostali z nej len ruiny. Istú dobu zvieratá boli v kostolnej štvrti mesta a farmári boli ubytovaní v ubytovniach a hospode. Netrvalo to dlho a začala sa stavať nová farma, ktorá sa stavala pod dozorom vtedajšieho starosty Arenola Kožušníka a dostavala sa už pod dozorom starostky Caernelie Ellerina Rianon Feainnewedd, ktorá bola jeho nástupcom po ďalších voľbách.

Chvíľu po tom, čo sa dostavala farma, vystavali sa aj palisády okolo nej - aby sa už neopakovala rovnaká chyba, aká sa opakovala v prípade už zničenej farmy. Po postavení farmy sa naproti postavila pekáreň, ktorú spravovala zástupkyňa farmy a dodávala svoje pečivá a zákusky mestskej hospode. Po jej odchode sa pekáreň prerobila na obyčajný dom, ktorý sa neskôr predával tým, ktorí ho potrebovali.

Na mieste predošlej farmy vysadili les príslušníci novovytvoreného spoločenstva Quel’Dorei menom Quel’Mearnu. Farme, ktorá stála na tomto mieste, sa hovorí Stará farma a dokonca si toto meno zanechalo aj po tom, čo už nič nepripomína, že tu kedysi farma bola.

## Správa farmy

Tu sú uvedení všetci doterajší správcovia farmy až po posledného, ktorý je momentálnym správcom. Predošlí správcí buď zomreli, sú nezvestní alebo sa vzdali tohto postu.

Gabriel Galahad

Gina Silverfox

Aaron Crawford

Sath Ronae

Monika Thall’anos